# 1.2. Un reto que cambiará vidas

## Glosario

## Plan de mellora do Estilo de Vida Activa

Definición:

  É un conxunto de propostas para mellorar os hábitos familiares e facer máis actividade física, comer mellor, beber máis auga...

Exemplo:

  Agora que sabemos cales son os hábitos saudables, co noso plan de mellora, melloraremos a saúde de toda a familia.

## Benestar

Definición:

  É o conxunto de cousas que necesitamos para sentirnos ben.

Exemplo:

  Sinto moito benestar cando estou coa miña familia de excursión.

## Equipo cooperativo

Definición:

  É un grupo de persoas que traballan xuntas para conseguir un obxectivo común e todas elas son necesarias para conseguilo.

Exemplo:

  Nos equipos cooperativos todos se axudan e cada persoa cumpre a súa función.

## Reto cooperativo

Definición:

  É un pequeno problema ou desafío que hai que conseguir resolver entre todas as persoas que participan nel.

Exemplo:

  Entre todas superamos o reto cooperando.

# O reto a superar é...

A que estás un pouco sorprendido polos datos tan preocupantes que acabas de ver? O profesorado de Educación Física (EF) tamén. Por iso, temos unha misión urxente; un reto que pode cambiar vidas: deseñar un plan de mellora para ti e a túa familia. Con el, contribuiredes a ter un estilo de vida máis activo e saudable, e por tanto, mellorará a vosa saúde.

Pero ademais, vas traballar en equipo. Lembrando que, todas as persoas do equipo, son igual de importantes e necesarias para superar os retos cooperativos que vos van dar a información necesaria para o voso plan.

Vas contar coa axuda dun amigo: Ben Star, que vaiche dar os fíos dos que tirar, para chegar a información que vas necesitar. Imos aló!

## Lectura facilitada

Os datos sobre a saúde son moi preocupantes.

Ao profesorado de Educación Física tamén nos preocupa moito.

Temos unha misión urxente:

Deseñar un plan de mellora da saúde para ti e a túa familia.

Contribuiredes a ter un estilo de vida máis activo e saudable.

Conseguindo mellorar a vosa saúde.

Para facelo, vas ter un amigo: Ben Star.

Axudarache conseguir a información que necesitarás.

Ademais, vas traballar en equipo.

Todas as persoas do equipo son necesarias para poder superar os retos cooperativos.

Xuntos conseguiredes a información para deseñar o voso plan.

Imos aló!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)