# 2.4. Consciente-mente

## Glosario

## Folla de rexistro

Definición:

  É unha folla na que hai que ir apuntando os datos que se solicitan, para poder rexistrar a información necesaria.

Exemplo:

  Apuntamos na folla de rexistro as veces que meteu gol cada xogadora e cantas veces fallou cada unha.

# Consciente-mente

Despois de todo o que levas vendo, lendo e aprendendo sobre os hábitos saudables, chega o momento de facer unha paradiña e facer unha reflexión entre todos e todas.

Seguramente hai un montón deles que xa coñecías, outros que non tiñas moi claros e, outros, que non sabías.

Sobre os que xa coñecías:

- - Cales aplicas na túa vida diaria?
  - E a túa familia?
  - Cales fas?
  - Cales non? Por que?

Dos que non sabías:

- - Sorprendeuche algún?
  - Por que?
  - Hai algún que poidas aplicar na túa vida diaria?

Dos que pensabas que facías ben e non é así:

- - Hai algún que poidas mellorar?
  - Hai algún que poidas eliminar?

Despois desta reflexión conxunta, vas ver a realidade na que estás ti e a túa familia, para poder facer o teu plan de mellora do Estilo de Vida Activo (EVA).

Ao longo dunha semana, vas apuntar nunha folla de observación (accede ao documento en formato editable (.odt)/ accede ao documento en PDF) os hábitos e rutinas que facedes normalmente na vosa casa. Nela rexistrarás datos como a cantidade de froitas e verduras que comedes, a auga que bebedes, o exercicio físico que facedes, as horas de sono, as veces que lavades os dentes...

Ao final da semana, coa información veraz que recibiches e os teus datos familiares, terás o necesario para poder comezar a crear o Plan perfecto para a túa familia.

Mans á obra!!

## Lectura facilitada

Despois de todo o que levas vendo, chega o momento de facer unha paradiña

e facer unha reflexión entre todos e todas.

Seguramente hai un montón que coñecías e outro que non.

Sobre os que xa coñecías:

Cales aplicas na túa vida diaria?
E a túa familia?
Cales fas?
Cales non? Por que?

Dos que non sabías:

Sorprendeuche algún?
Por que?
Hai algún que poidas aplicar na túa vida?
Dos que pensabas que facías ben e non é así:

Hai algún que poidas mellorar?
Hai algún que poidas eliminar?
Despois desta reflexión vas facer o teu Plan de Mellora EVA.

Ao longo dunha semana, vas apuntar nunha folla de observación (documento en formato .odt / documento en PDF)

os hábitos e rutinas que facedes na vosa casa.

Nela rexistrarás datos como a cantidade de froitas que comedes,

a auga que bebedes, o exercicio físico, as horas de sono...

Ao final da semana, coa información que recibiches e os teus datos familiares,

terás o necesario para poder comezar a crear o plan perfecto.

Mans á obra!!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)